**הבנים מציגים: שטני** (באנגלית: **The Boys Presents: Diabolical**) היא סדרת קומדיה שחורה מונפשת אמריקאית למבוגרים שעלתה לראשונה בשירות פריים וידאו ב-4 במרץ 2022. הסדרה מבוססת על סדרת הקומיקס "הבנים" מאת גארת' אניס ודריק רוברטסון, ומשמשת כספין אוף לסדרת טלוויזיה בלייב אקשן בעלת אותו השם. לסדרת האנתולוגיה שמונה פרקים, שלכל אחד מהם סגנון הנפשה משלו.

רקע עלילתי
----------

הסדרה מורכבת מסדרה של סרטוני הנפשה קצרים העוסקים בעלילות-משנה ביקום בו הסדרה מתקיימת, כל אלו הקשורים לתרכובת ויי המעניקים למשתמשים בהם יכולות-על, תוך שימוש בסגנונות הנפשה שונים.

הפקה
----

בפאנל של פריים וידאו שנערך בשנת 2021 בכנס חוויית קומיק-קון בברזיל, הוכרזה לראשונה על פיתוחה של סדרת אנתולוגיה מונפשת המתרחשת ביקום "הבנים"; **The Boys Presents: Diabolical**, אותה המפיקים סת' רוגן ואוון גולדברג השוו אותה לסרט "אנימטריקס". הסדרה מורכבת משמונה סיפורים חדשים לגמרי, שנוצרו על ידי אקוופינה, גארת' אניס, אליוט ואילנה גלזר, אוון גולדברג וסת' רוגן, סיימון ראקיופה, ג'סטין רוילנד ובן בייות', ואנדי סמברג ואיישה טיילר. הסדרה עלתה לשידור לראשונה ב-4 במרץ 2022.

אריק קריפקה הצהיר שהרעיון ליצור את הסדרה עלה בין הסגרים בעקבות התפרצות מגפת הקורונה בארצות הברית, כאשר המפיקים רצו להפיץ תוכן במהלך ההמתנה לעונה השלישית של "הבנים". בשל ההגבלות על רוב הפקות הלייב אקשן, הוחלט לנסות וליצור אנתולוגיה מונפשת תוך שימוש בצורות וסגנונות הנפשה שונים.

מספר מחברי צוות הדיבוב נחשפו עם הפצת הטריילר הראשון בפברואר 2022, שכלל אחדים מהיוצרים. בשלהי פברואר 2022, הופץ טריילר מלא, שחשף בין היתר כי השחקן סיימון פג ידבב את דמותו של יואי קמפבל, דמות שמודלה ואוירה על פי מראהו החיצוני של פג; לאחר שלא יכל לגלם אותו בסדרת הלייב אקשן בעקבות הזדקנותו.

ביקורות
-------

באתר הביקורות "Rotten Tomatoes", הסדרה מחזיקה בציון 96% על סמך 25 ביקורות, עם דירוג ממוצע של 7.50/10. קונצנזוס הביקורותי של האתר כתב כי "קטעי ההנפשה הקצרים של 'שטני' תופסים את אותו פאנץ' גדול כמו 'הבנים', ומעבירים את הפרשנות החברתית הנוראית של הסדרה המקורית למדיום מצויר שהוא כיף שטני באותה מידה – ובהחלט לא לילדים." באתר הביקורות המשוקללות "Metacritic", אשר משתמש בשקלול ממוצע, הסדרה זכתה לציון 70/100 על סמך 7 ביקורות, מה שמצביע על "ביקורות חיוביות לרוב".

קישורים חיצוניים
----------------

* "הבנים מציגים: שטני", במסד הנתונים הקולנועיים IMDb (באנגלית)
* "הבנים מציגים: שטני", באתר Rotten Tomatoes (באנגלית)
* "הבנים מציגים: שטני", באתר Metacritic (באנגלית)
* "הבנים מציגים: שטני", במסד הנתונים הקולנועיים KinoPoisk (ברוסית)

הערות שוליים
------------

1. ↑  Lattanzio, Ryan (December 5, 2021). "Seth Rogen Teases The Boys Animated Series' Diabolical as a 'Ripoff' of Animatrix". IndieWire. Retrieved March 20, 2022.
2. ↑  Del Rosario, Alexandra (January 18, 2022). "Diabolical: Amazon Sets Premiere Date For The Boys Spinoff Animated Series". Deadline Hollywood. Retrieved March 20, 2022.
3. 1 2  Maas, Jennifer (March 2, 2022). "How Diabolical Reanimated The Boys With Garth Ennis, Andy Samberg, Rick and Morty Co-Creator and More". Variety. Retrieved March 20, 2022.
4. ↑  Milligan, Mercedes (February 2, 2022). "Prime Offers a Taste of 'Diabolical' in New 'Vought-A-Burger' Teaser". Animation Magazine. Retrieved March 20, 2022.
5. ↑  Maas, Jennifer (February 16, 2022). "The Boys: Diabolical Trailer: Simon Pegg Finally Plays Hughie Campbell". Variety. Retrieved March 20, 2022.
6. ↑  "The Boys: Diabolical: Season 1". Rotten Tomatoes. Fandango Media. Retrieved March 20, 2022.
7. ↑  "The Boys Presents: Diabolical: Season 1". Metacritic. Red Ventures. Retrieved March 20, 2022.